১৯৬১ সালে অর্ডার অব দ্য ব্রিটিশ এম্পায়ার (ওবিই) পদক লাভ করেন। ১৯৬২ সালে উইজডেন ক্রিকেটার্স অ্যালমেনাক কর্তৃপক্ষ তাকে অন্যতম বর্ষসেরা ক্রিকেটাররূপে নামাঙ্কিত করে। ১৯৮৫ সালে তাকে স্পোর্ট অস্ট্রেলিয়া হল অব ফেমে অন্তর্ভুক্ত করা হয়। ক্রীড়া ধারাভাষ্যে অবদান রাখায় ১৯৯৯ সালে লগি পুরস্কারে ভূষিত হন তিনি। এছাড়াও, ২০০৭ সালে অ্যালান বর্ডার পদক অনুষ্ঠানে চার্লি ম্যাককার্টনি’র সাথে তাকেও অস্ট্রেলীয় ক্রিকেট হল অব ফেমে অন্তর্ভুক্ত করা হয়। ৪ জানুয়ারি, ২০০৮ তারিখে সিডনি ক্রিকেট গ্রাউন্ডে তিনি নিজেই স্বীয় ভাস্কর্য উন্মোচন করেন। পরবর্তীকালে ২০০৯ সালে আইসিসি ক্রিকেট হল অব ফেমের উদ্বোধনকালে ফ্রাঙ্ক ওলি, গ্রাহাম গুচ, ডেনিস কম্পটন, হ্যারল্ড লারউডের সাথে তাকেও আইসিসি ক্রিকেট হল অব ফেমে অন্তর্ভূক্ত করা হয়।

দেহাবসান
সম্মাননা
মূল্যায়ণ
খেলোয়াড়ী জীবন